اقبال اتھاس

اقبال اتھاس (1944ء – 14 جنوری 2026ء) ایک ممتاز سری لنکن صحافی تھے۔ وہ برطانوی خبر رساں ادارے سی این این، ٹائمز اور بی بی سی کے لیے سری لنکا سے نامہ نگار کے طور پر کام کر چکے تھے۔ انھیں خاص طور پر سری لنکا کے دفاعی معاملات پر ان کی جرات مندانہ تحقیقاتی رپورٹنگ کی وجہ سے عالمی شہرت حاصل تھی۔

 صحافتی کیریئر 
اقبال اتھاس نے اپنے طویل صحافتی کیریئر میں سری لنکا کی خانہ جنگی اور دفاعی خریداریوں میں ہونے والی بدعنوانیوں کو بے نقاب کیا۔ وہ کولمبو سے شائع ہونے والے ہفتہ وار اخبار "دی سنڈے ٹائمز" کے مشیر ایڈیٹر اور دفاعی تجزیہ نگار رہے ہیں۔

ان کی رپورٹنگ کی وجہ سے انھیں کئی بار سنگین دھمکیوں اور حملوں کا سامنا کرنا پڑا۔ 1998ء میں مسلح افراد نے ان کے گھر پر حملہ کیا، جس کے بعد بین الاقوامی سطح پر ان کی حفاظت کے حوالے سے تشویش کا اظہار کیا گیا اور کئی سالوں تک انھیں سرکاری تحفظ فراہم کیا گیا۔

 اعزازات 
صحافت کے شعبے میں ان کی خدمات کے اعتراف میں انھیں متعدد اعزازات سے نوازا گیا۔ انھیں 1994ء میں کمیٹی ٹو پروٹیکٹ جرنلسٹس کی جانب سے بین الاقوامی پریس فریڈم ایوارڈ دیا گیا۔ اور انھیں دو مرتبہ سری لنکا کے "سال کا بہترین صحافی" قرار دیا گیا۔

 وفات 
اقبال اتھاس کا انتقال 14 جنوری 2026ء کو 81 سال کی عمر میں کولمبو میں ہوا۔

 حوالہ جات 

 بیرونی روابط 
دی سنڈے ٹائمز (سری لنکا)

زمرہ:سری لنکی صحافی